**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 24.04.2019 г., ПРОТОКОЛ № 4**

 **ПО ТОЧКА ПЪРВА**

**Предложение относно прекратяване на Договор за възлагане на управлението на МЦ „Д-р Теодоси Витанов“ ЕООД гр. Трявна, сключен с д-р Светла Цанева Модева на 14.07.2006 г. и последно удължен с анекс от 10.01.2018 г., по искане на лицето. Откриване на процедура по провеждане на конкурс за възлагане на управлението на МЦ „Д-р Теодоси Витанов“ ЕООД гр. Трявна.**

**Вносител: За Кмет на общината,**

**съгл. Заповед № 105/07.03.2018 г.**

 **Р Е Ш Е Н И Е № 53**

На основание чл. 21, ал. 1, т. 23 и ал. 2 от ЗМСМА, чл. 137, ал. 1, т. 5 и чл. 147 от Търговския закон, във връзка с чл. 23, ал. 1, т. 6, чл. 27, ал. 1, т. 4 и ал. 3 и чл. 36, ал. 1, т. 2 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна и във връзка с постъпило Заявление с вх. № 1500-128/05.03.2019 г. в деловодството на Община Трявна от д-р Светла Цанева Модева относно прекратяване на Договор за възлагане на управлението на МЦ „Д-р Теодоси Витанов“ ЕООД – гр. Трявна, сключен на 14.07.2006 г. и последно удължен с анекс от 10.01.2018 г., по искане на лицето, с предизвестие от 3 (три) месеца, Общински съвет -Трявна

**Р Е Ш И:**

1. Прекратява Договор за възлагане на управлението на МЦ „Д-р Теодоси Витанов“ ЕООД – гр. Трявна, сключен на 14.07.2006 г. между Община Трявна и д-р Светла Цанева Модева, по искане на управителя, считано от 06.06.2019 г.

2. Освобождава от отговорност д-р Светла Цанева Модева като управител на МЦ „Д-р Теодоси Витанов“ ЕООД – гр. Трявна.

3. Възлага на Кмета на Община Трявна да сключи анекс за прекратяване на Договор за възлагане на управлението на МЦ „Д-р Теодоси Витанов“ ЕООД – гр. Трявна, сключен на 14.07.2006 г. между Община Трявна и д-р Светла Цанева Модева.

Прието с 14 гласа „за“, 0 „против“, 1 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**